钦定古今图书集成/明伦汇编/氏族典/第503卷 > 陆佃
## 钦定古今图书集成/明伦汇编/氏族典/第503卷 > 陆佃

按《宋史陆佃传》：“佃字农师，越州山阴人。居贫苦学，夜
无灯，映月光读书，蹑𪨗从师，不远千里，受经于王安
石。熙宁三年，应举入京，擢甲科，授蔡州推官。安石以
佃不附己，不复咨以政。神宗用为详定郊庙礼文官，
加集贤校理，崇政殿说书。安石卒，率诸生哭而祭之。
迁吏部侍郎，以修撰《神宗实录》徙礼部。数与史官范”
祖禹、黄庭坚争辨，大要多是安石为之晦隐，郑雍论
其穿凿附会，改龙图阁待制、知颍州。徽宗即位，召为
礼部侍郎，迁吏部尚书。与曾布比，而持论多近恕，罢
为中大夫、知亳州，卒。